Ammattikorkeakoulujen pitää panostaa huomattavasti enemmän harjoittelupaikkojen saamiseen ja sisältöön, vaatii Insinööriopiskelijaliitto.

Ammattikorkeakoulujen pitää Insinööriopiskelijaliiton mielestä panostaa huomattavasti enemmän harjoittelupaikkojen saamiseen ja sisältöön. Koulujen yhteistyö paikallisten yritysten kanssa on silloin liiton mukaan ehdottoman tärkeää.

Liiton mielestä työharjoittelun on oltava sekä kehittävää että kannustavaa jotta siitä saadaan tarvittava hyöty.

Palkaton harjoittelu ei liiton mukaan kannusta eikä motivoi opiskelijaa tekemään työtä ja kehittämään itseään. Se ei myöskään kannusta työnantajaa antamaan vastuullisia töitä harjoittelijalle.

– Harjoittelijalle tulee maksaa vähintään työssäoloehdon mukaista palkkaa, jotta työskentelyjakso voidaan huomioida ansiosidonnaista työttömyysturvaa hakiessa, Insinööriopiskelijaliitto vaatii tiedotteessaan.